recursal/SuperWikiNEXT-32B huggingface dataset:
Крава на пасење
**Говедарството** е најзначајна сточарска гранка. Тоа е застапено секаде каде што има поволни услови за одгледување говеда. Тоа се, главно, пределите со умерена клима, во кои се наоѓаат пространи пасишта со бујна и сочна трева. Говедата се најзастапени домашни животни. Денес, најмногу се одгледуваат говеда од швајцарска и фризиска раса.

Говедарството во светот
-----------------------

Најмногу говеда има во Индија. Меѓутоа, во таа земја кравата се смета за „свето животно" и затоа млекото и месото од неа не се употребуваат за исхрана. По Индија, најголем број говеда има во Бразил, САД, Кина и Аргентина.

Говедарството во Македонија
---------------------------

Во Македонија доминираат традиционалните мали фарми, кои учествуваат со 75% во вкупниот број. Овие фарми најчесто се состојат од 1 до 3 говеда кои даваат мали годишно производство на млеко од 2 до 3 илјади литри по крава. Само 3% од фармите отпаѓаат на големите специјализирани фарми со повече од 20 крави, чие годишно производство изнесува 5 илјади литри млеко по крава, додека само 1% од фармите имаат повеќе од 50 говеда.

Наводи
------

1. ↑  „Извозниот потенцијал на агрокомплексот!", *Економија и бизнис*, година 22, број 267, ноември 2020, стр. 75.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**„Убавица како мене"** (француски: *Une belle fille comme moi*) е француски филм од 1972 година, во режија на Франсоа Трифо. Главните улоги ги играат: Бернадет Лафонт, Клод Брасер, Чарлс Денер и Гај Марченд.

Синопсис
--------

Станислас Превин е млад социолог кој работи на тезата за жените кои се занимаваат со криминал. Тој оди во еден затвор со цел да ја запознае и да ја интервјуира Камила Блис. Таа е обвинета дека ги убила својот љубовник Артур и сопругот Кловис. Така, таа му раскажува на Станислас за својот живот и за нејзините љубовни врски...

Наводи
------

1. ↑  РТС, Лепотица попут мене (пристапено на 10.5.2019)
Тетратка со белешки со внатрешни шеги.
**Внатрешна шега** е шега чиј хумор е јасен само на оние кои се (внатре) во некоја општествена група, занимање или друга заедница со заеднички сфаќања. Смешна е само на оние кои ја познаваат ситуацијата од којашто произлегла шегата. Внатрешни шеги може да постојат меѓу членови на потесно друштво, како група од пријатели, или да важат за поширока група, како луѓе со одредено занимање (на пример, програмерски шеги) или место на живеење (на пример, шегите на групата К-15 најчесто се смешни во полна мера само на луѓе кои живеат или живееле во Македонија).

Внатрешните шеги понекогаш помагаат да се дефинира некоја заедница, најчесто врз основа на тоа дека луѓе надвор од неа не ги разбираат. Дел од моќта (или убавината) на внатрешните шеги е тоа што вмешаните знаат дека постојат луѓе кои не ја разбираат шегата. Внатрешните шеги се прикриени алузии на некоја заедничка основа (како искуство) кои служат за да го разбудат заедничкото чувство во заедницата. Само оние што ја имаат таа заедничка основа можат соодветно да реагираат на шегата. Внатрешните шеги можат да бидат подтекст, каде што некој одеднаш ќе почне да се смее за нешто неприкажано (и понекогаш потоа ќе се извини, кажувајќи дека се смеел на внатрешна шега).

Внатрешни шеги понекогаш се користат во творечки дела, како уметност, литература, телевизиски емисии или видеоигри. Во такви ситуации, присуството на некоја внатрешна шега може да не е приметливо на обичната публика, но очигледно за пријателите или соработниците на авторите. Ваквите внатрешни шеги се викаат уште и Велигденски јајца, затоа што претставуваат „скриени" шеги што можат да се откријат од најзаинтересираните (или на случајно, на среќа).

Типови
------

### Компјутери

Во компјутерската индустрија некои програмери вметнуваат внатрешни шеги во кодот во форма на „Велигденски јајца", кои претставуваат скриена содржина што може да се открие со внесување на одредени вредности во одреден редослед.

### Поп-култура

Некои телевизиски емисии, како *Симпсонови* и *Фемили гај*, содржат внатрешни шеги во речиси секоја епизода, понекогаш и во врска други емисии или филмови. На пример, во филмот *Ѕвездени патеки* од 2009 година често се споменуваат некои работи од серијата *Ѕвездени патеки* од 1960-тите, што за љубителите на серијата претставува еден вид на внатрешни шеги.

Наводи
------

|  |  |
| --- | --- |
|  | Видете ***inside joke*** во Викиречник, слободниот речник. |

1. ↑  Paul Brooks Duff (2001). *Who Rides the Beast?: Prophetic Rivalry and the Rhetoric of Crisis in the Churches of the Apocalypse*. Oxford University Press. стр. 81. ISBN 0-19-513835-X.
2. ↑  Randy Y. Hirokawa and Marshall Scott Poole (1996). *Communication and Group Decision Making*. Sage Publications Inc. стр. 96. ISBN 0-7619-0462-X.
3. ↑  Ben Tousey (2003). *Acting Your Dreams: Use Acting Techniques to Interpret Your Dreams*. Ben Tousey. стр. 118–119. ISBN 1414005423.
Вид на италијанска сопресата
**Сопресата** е италијанска сува салама. Иако има многу варијации, се прави од два главни типа: сув колбас типичен за Базиликата, Апулија, и Калабрија, и многу различен вид салама, направена во Тоскана и Лигурија. Сè уште е дел од јужноиталијанското културно наследство каде локалното население (особено во помалите рурални градови) сами ја колат свињата и го користат сето тоа, без ништо да фрлат, користејќи некои делови за правење суво месо, вклучително и сопреса. Сопресата понекогаш се подготвува со шунка.

Сорти
-----

*Сопресата Базиликата* главно се произведува во Ривело, Канчелара, Ваљо и Лагонегро. *Сопресата Калабрија* има статус на заштитена ознака на потекло; особено познат е оној вид произведен во Акри и Деколатура. *Соппресата Пуља* од Мартина Франка е исто така многу позната.

*Сопресата Тоскана*, сопресата од Тоскана, се прави од преостанатите делови на свињата. Прво, главата се вари неколку часа. Кога е готово, се вади месото и кожата. Целото месо и кожата, вклучително и јазикот, се сечкаат, се зачинуваат, а потоа се филуваат во голема обвивка. Течноста за готвење се прелива за да ја покрие смесата и потоа се додава и течноста за готвење (со висока содржина на желатин) се згуснува за да се спои се. Слично е на англискиот браун, полскиот салцесон и германскиот *прескопф* (австриски *Пресвурст*).

*Сопресата Венета* го добила своето име по практиката на притискање на саламата помеѓу дрвени штици што резултира со права, сплескана форма. Северно-италијанската верзија од Виченца, во регионот Венето, ја отстранила пресираната форма и станала меѓународен фаворит.

Поврзано
--------

* Капоколо
* Мортадела
* Проскито

Наводи
------

1. ↑   Joe Famularo *A Cook's Tour of Italy*, 2003, HPBooks pag. 320 ISBN 1-55788-418-8
2. ↑  Malik, A.; Erginkaya, Z.; Ahmad, S.; Erten, H. (2014). *Food Processing: Strategies for Quality Assessment*. Food Engineering Series. Springer New York. стр. 148. ISBN 978-1-4939-1378-7. Посетено на June 7, 2017.
3. ↑  „Al Campionato italiano del salame trionfa la Soppressata dolce calabrese".

Надворешни врски
----------------

* 

* Сопресата на Ризницата ?
***Убивање на елен*** или ***Лов на елен - Плен*** (француски: *L'Hallali du cerf*), ― многу голема уметничка слика (355 на 505 цм), претставувајќи ловечка сцена, насликана во 1867 година од Гистав Курбе. Сликата моментално е изложена во Музејот на ликовни уметности и археологија во Безансон.

Историја
--------

Сликата е направена во текот на зимата 1866-1867 година. Таа е во голем формат што бил ново применет од Курбе, како и во *Погреб во Орнан* и *Ателјето на сликарот*. Делото било изложено во француските уметнички салони и академии во 1869 година. Сликата предизвикала одреден скандал, а главните формати претходно биле резервирани за благороднички историски слики, наместо за сцени од лов.

Иконографија
------------

На сцената се гледа елен нападнат од глутница ловечки кучиња и паднат на снежната земја. Два лика се од десната страна. Обучувачот е Кизенје Жил, жител на Орнан, додека човекот на коњ е Феликс Годи, од Вијафан. Ловџискиот повик (француски: *L'Hallali*) е во традицијата на претставување на сценскиот лов, од XVII век. Курбе користи груба вистинита претстава поблиска до фламанските модели. Сцените со лов се вообичаени во сликите на Курбе; секој чекор од потерата е претставен

Влијанија
---------

 *Масакрот на Хиос* од Ежен Делакроа во Лувр.
Има уште едно влијание во оваа слика, она на *Масакрот на Хиос* (1824) од Ежен Делакроа. Неговото влијание се одразува особено преку јавачот.

Наводи
------

1. ↑  Pinette, Matthieu; Soulier-François, Françoise (1992). *From Belini to Bonnard: Great Masterpieces*. Besançon. стр. 184–185.
2. ↑  Robinson, Margaret (1990). *Courbet's Hunt Scenes: The End of a Tradition*. Providence, Rhode Island. стр. 1–24.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Гистав Курбе |
| --- |
|  |
| Слики | 
* Список на слики
* *Автопортрет со црно куче* (1842)
* *Очајник* (1843–1845)
* *Среќните љубовници* (1844)
* *Бахатница* (1844–1847)
* *Портрет на Шарл Бодлер* (околу 1848)
* *По вечера во Орнан* (1848–1849)
* *Каменоделци* (1849)
* *Погреб во Орнан* (1850)
* *Госпоѓици на село* (1852)
* *Борачи* (1853)
* *Капачки* (1853)
* *Средба* (1854)
* *Повреден човек* (1854)
* *Вејачки на пченица* (1854)
* *Морскиот брег кај Палавас* (1854)
* *Ателјето на сликарот* (1855)
* *Госпоѓа Огист Киок* (околу 1852-1857)
* *Госпоѓици на брегот на Сена (лето)* (1857)
* *Улов* (1857)
* *Ловџиски појадок* (1858)
* *Легната гола жена* (1862)
* *Извор* (1862)
* *Даб кај Флаже* (1864)
* *Прудон и неговите деца* (1865)
* *Портрет на грофицата Кароj* (1865)
* *Црн поток* (1865)
* *Рибарски брод* (1865)
* *Потеклото на светот* (1866)
* *Сон* (1866)
* *Жена со папагал* (1866)
* *Убивање на елен* (1867)
* *Жена во брановите* (1868)
* *Портрет на Пол Шенавар* (1869)
* *Мирно море* (1869)

 |  |
|  |
| Циклуси | 
* *Џо, убавата Иркинка* (1865-1866)
* *Бран* (1869-1870)
* *Мртва природа со овошје* (1871-1872)

 |
|  |
| Музеи | 
* Музеј Курбе

 |
|  |
| Курбе како тема | 
* *Појадок на трева* (Моне, 1865–1866)

 |

 |
**Властимир Николовски** (Прилеп, 20 декември 1925 - Скопје, 28 март 2001) - македонски композитор. Се категоризира во втората генерација македонски повоени композитори.

Животопис
---------

По завршувањето на студиите во Белград, Николовски се вработил во Средното музичко училиште во Скопје, а потоа предавал на Педагошкиот факултет и на Високата музичка школа (подоцна, Факултет за музичка уметност) во Скопје. Покрај тоа, тој бил музички уредник во Радио Скопје, претседател на Сојузот на композиторите на Македонија и на Сојузот на композиторите на Југославија. Во 1981 година бил избран за редовен член на МАНУ.

Творештво
---------

Споменик на Властимир Николовски на Мостот на уметноста во Скопје.
Николовски бил еден од најплодните македонски автори на XX век, со околу 140 творби за најразлични состави. Особено маркантни се неговите вокално-инструментални композиции (ораториуми, кантати) и неговите оркестарски дела. Сепак, највисоките творечки дострели ги остварил на полето на хорската музика и во делата во кои доминира човечкиот глас. Во целото свое творештво Николовски се инспирирал од фолклорот, водејќи се од идејата дека треба да се одбегнуваат радикалните постапки на музичката авангарда од XX век, бидејќи тие се само „израз на творечката немоќ и стерилност". Токму затоа, неговиот музички јазик е умерен, експресивен, со потпирање на духовното и фолклорното поднебје на Македонија. Исто така, тој се занимавал и со публицистика при што напишал над 30 статии во кои обработува проблеми главно сврзани со македонското музичко творештво.

Дела
----

* Сердарот. кантата (1963);
* ораториуми: Клименту (1966); Кирилу (1969); Непокор (1979);
* три симфонии (1957-1975);
* Концерт за пијано и оркестар (1978);
* Концерт за виолина и оркестар (1987);
* По патиштата. вокален циклус (1969);
* Црнила. за глас и гудачи (1984);.

Наводи
------

1. 1 2  55 Охридско лето/ Ohrid Summer Festival – 12 July -20 August 2015.

Надворешни врски
----------------

* Властимир Николовски на Ризницата ?
* Профил на Властимир Николовски — СОКОМ
**Франсес Луис Мекдорманд** (родена на 23 јуни 1957 г.) — американска глумица.

Таа е една од малкуте глумици која ги има добиено трите најпрестижни награди за глума: Оскар за *Фарго* (1996), Награда Тони за бродвејската претстава *Добри луѓе* (2011), и Награда Еми за минисеријата *Олива Китериџ* (2014). Мекдорманд исто така добила Златен глобус за нејзината изведба во *Три билборди пред Ебинг, Мисури* (2017).

Таа е во брак со режисерот Џоел Коен и глумела во многу разновидни филмови режирани од браќата Коен, вклучувајќи ги *Крваво едноставно* (1984), *Одгледувајќи ја Аризона* (1987), *Фарго* (1996), *Човекот што не беше таму* (2001), *Запали по читањето* (2008) и *Аве, Цезар!* (2016). Таа трипати била номинирана за Оскар за најдобра глумица во споредна улога, и тоа за нејзините изведби во филмовите *Мисисипи во пламен* (1988), *Речиси славни* (2000) и *Северна земја* (2005). Таа исто така глумела во филмовите *Кратки резови* (1993), *Исконски страв* (1996), *Златни момци* (2000) и *Љубовта нема правила* (2003) и го позајмила својот глас во анимираниот авантуристички филм *Добриот диносаурус* (2015).

Наводи
------

1. ↑  Grobar, Matt (January 7, 2018). „'Three Billboards' Star Frances McDormand Expresses Gratitude For Tectonic Shift In Entertainment Industry". *Deadline*. Посетено на January 7, 2018.

Надворешни врски
----------------

* Франсес Мекдорманд на  Семрежната филмска база на податоци (англиски)


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 85611971
* LCCN: no96038402
* ISNI: 0000 0001 1476 654X
* GND: 138188300
* SUDOC: 05966469X
* BNF: cb14027673p (податоци)
* BIBSYS: 99021639
* MusicBrainz: 0ac72696-6c78-4919-b77a-725358d92055
* NLA: 40000991
* NKC: xx0049044
* BNE: XX1298305

 |

 |
**Состав на дијалог**  - ова техники за создавање драматичен дијалог, од кои може да има многу:
Секој херој ја води својата тема и има свое емотивно расположение (неконзистентност на темите);

Темите периодично се менуваат: од забелешка во забелешка, од епизода во епизода, од акција во акција (промена на темата);

Темата е развиена во дијалог од еден лик и ја зема друг (подигање на темата);

Темата на еден лик во дијалогот е прекината од друг, но не го напушта дијалогот (прекин на темата);

Ликовите ја напуштаат темата и потоа се враќаат на неа;

Ликовите се враќаат на темата оставена во еден дијалог во друг;

Темата може да се прекине без крај (кршење на темата)..

Наводи
------

1. ↑  Состав на дијалог
**Владо Блажов Митревски** ( во Оризари (Скопје) — во Оризари (Скопје)) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно селско семејство. Се занимавал со земјоделство. Есента 1944 година стапил во Шеснаесеттата македонска ударна бригада со која учествувал во завршните операции за ослободување на Македонија, како и во акциите за ликвидирање на заостанатите балистички банди. Од големите воени напори се разболел. Бил ослободен од единицата, но не успеал да ја преброди болеста. Бргу по демобилизриањето починал во родното место.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 95. На `|first=` му недостасува `|last=` (help)
**„Убавата венчавка"** (француски: *Le Beau Mariage*) — француски филм од 1982 година, во режија на Ерик Ромер (Éric Rohmer), кој е и автор на сценариото. Главните улоги ги играат: Беатрис Роман (Béatrice Romand), Андре Дусолје (André Dussollier) и Феодор Аткин (Féodor Atkine). За својата улога, Беатрис Роман ја освоила наградата „Злтен феникс" за најдобра глумица, а Ерик Ромер бил номиниран за наградата „Златен лав" на Венецијанскиот филмски фестивал.

Содржина
--------

Сабин си дава завет дека ќе се откаже од врските со оженети љубовници, па започнува потрага по добар маж. Нејзината најдобра пријателка Кларис ја запознава со својто братучед Едмон, адвокат од Париз. Сабин се обидува да го заведе Едмон, со голема поддршка од Кларис, но Едмон не е многу заинтересиран...

Наводи
------

1. ↑  HRT, Lijepo vjenčanje, francuski film (пристапено на 20.3.2022)
Кај управувањето, **внатрешна политика** е поим обратен на поимот надворешна политика; се состои од политички активности на владата како одлуки, програми и дела кои се однесуваат на внатрешни работи, наспроти нејзиниот однос со други држави. Главни елементи на внатрешната политика се даночната политика, програмите за социјалната заштита и социјална помош, закони за животната средина, и регулативи за стопанските дејности и нивните практики.

Поврзано
--------

* Јавна политика

  


|  |  |  |  |
| --- | --- | --- | --- |
| 

| * п
* р
* у
Јавна политика |
| --- |
|  |
| 
* Внатрешна
* Воена
* Еколошка
* Економска
	+ даночна
	+ монетарна
	+ трговска
	+ фискална
* Енергетска
* Здравствена
* Земјоделска
* Јазична
* Културна
* Надворешна
* Образовна
* Социјална
* Станбена

 |

 |

|  |  |
| --- | --- |
| Stub icon | *Оваа статија политика е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4027058-0
* NKC: ph135356

 |

 |
**Цвијиќев шафран** (*Crocus cvijicii*) е локален ендемичен вид растение во национален парк Галичица.

Опис
----

Телото на туниката фино кончеста, мрежеста.

### Листови

2-4, 1, 5-3 mm широки, присутни при цветањето.

### Цветови

Единечни, темно кремави до портокалово-жолти; запците влакнести. Предлист отсуствува. Брактеа и брактеола присутни, повеќе или помалку долги колку цевката на перијантот. Цевката на перијантот 1,5-3,5 cm, белузлава или ретко пурпурна; сегментите 1,5 x 0,6-0,9 cm, јајцевидно ланцетни, тапи. Антерите портокалово-жолти. Столпчето портокалово, скоро еднакво на прашниците, нејасно поделено на три стигмални гранки.

### Плод

Елипсовидна кутијка долга 1-1,5 cm; семенките скоро топчести, со јасни строфиоли, црвено-кафеави.

Екологија
---------

Околу снежници, на варовничка подлога, во субалпскиот појас.

Распространетост
----------------

* Галичица: Стара Галичица, по варовнички камењари. 1800-2030 m. (leg. K.Micevski)
* Галичица: на варовнички камењар под точилото. (leg. K.Micevski)

Наводи
------


1. ↑  Kosanin, Глас Српске Краљ.Акад. 119:23 (1926)
2. ↑  Kosanin, Глас Српске Краљ.Акад. 119:23 (1926)
3. ↑  Kosanin, Глас Српске Краљ.Акад. 119:23 (1926)
4. ↑  Kosanin, Глас Српске Краљ.Акад. 119:23 (1926)
**Влколинец** ― село под управа на општината (и гратче) Ружомберок во Словачка. Историски гледано, тоа било засебно село. Првото писмено споменување на селото било од 1376 година и по 1882 година кога станало дел од Ружомберок. Неговото име најверојатно потекнува од словачкиот збор „влк", односно волк.

Влколинец било ставено на списокот на Светско наследство на УНЕСКО од 1993 година и е едно од десетте словачки села на кои им е даден статус на резервации за народна архитектура. Овој статус бил даден затоа што селото е недопрено и сложен пример за народна селска архитектура во регионот на Северните Карпати.

Влколинец, сместено во средината на Словачка, е неверојатно недопрена населба со традиционалните одлики на средноевропско село. Тоа е најцелосната група во регионот на вакви традиционални куќички од трупци, кои често се наоѓаат во планинските области. Селото се состои од повеќе од 45 куќички од трупци, секоја од нив е составена од две или три соби. Зачувана е и дрвена камбанарија од 18 век, како и барокната капела. Куќите број 16 и 17 биле претворени во фолкролен музеј со сите алати на секојдневниот живот и работа.

Галерија
--------

* Дрворезна скулптура кај влезот на селотоДрворезна скулптура кај влезот на селото
* Вообичаена внатрешност на една од куќитеВообичаена внатрешност на една од куќите
* Куќа во ВлколинецКуќа во Влколинец
* Куќа број 47 во ВлколинецКуќа број 47 во Влколинец
* КамбанаријатаКамбанаријата
* УличкаУличка
* УличкаУличка
* КуќаКуќа
* Улица и куќиУлица и куќи

Наводи
------

1. ↑  Centre, UNESCO World Heritage. „Vlkolínec". *UNESCO World Heritage Centre* (англиски). Посетено на 23 March 2021.  Text was copied from this source, which is available under a Creative Commons Attribution 3.0 IGO (CC BY 3.0 IGO) license.

Надворешни врски
----------------

* Службена мрежна страница
Грбот на Соре
**Соре** (дан. *Sorø*) — помал град во Источна Данска, административен центар на општината Соре и регионот Зеланд. Населението брои 7.764 жители.

Местото е основано во 1161 г. од епископот Абсалон, кој подоцна го основал и Копенхаген, во околината на академијата (*Sorø Akademi*) која датира од 1140 г. Во близина се наоѓа и манстирската црква (*Sorø Klosterkirke*), каде е погребан епископот Абсалон и кралицата Маргарита I. Останките на кралицата подоцна се префрлени во Роскилдската катедрала).

Академијата во Соре
Многу од жителите на Соре всушност работат во поширокото подрачје на Копенхаген или во градот Роскилде.

Поврзано
--------

* Зеланд (регион)
* Зеланд (остров)

Наводи
------

1. ↑  BEF44: Население на 1 јануари, по населени подрачја - Статистичка служба на Данска (англиски)

Надворешни врски
----------------

|  |  |
| --- | --- |
| Ризница | „Соре" на Ризницата ? |

* Портал на општината Соре (дански)

Координати: 55°26′N 11°34′E﻿ / ﻿55.433° СГШ; 11.567° ИГД﻿ / 55.433; 11.567

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 132539154
* GND: 4271890-9
* BNF: cb12331591b (податоци)
* NKC: ge892409

 |

 |
Амблемот на МСМ со натпис „Култура Просвета Родољубие".
**Сојузот на македонските младински организации** (СММО) бил главна организација на младите македонски бегалци од Македонија, населени во Бугарија. Организацијата е во блиски односи со Внатрешната македонска револуционерна организација, како и со Македонското студентско друштво "Вардар" (МСД "Вардар"), Сојузот на македонските студентски друштва во странство, претседателството на бугарското национално малцинство во Женева и други. Печатени органи на Сојузот се весник "Устрем" и списанието "Татковина". Организацијата се издржува главно со членски вносови и други сопствени приходи, но и со помош на Македонската кооперативна банка. Неговата активност е забранета по Деветнаестомајскиот удар од 1934 година.

По Втората балканска војна, а особено по завршувањето на Првата светска војна, македонското население во Македонија било организирано прогонувано од новата грчка и српска власт. Во Бугарија, бегалците се организираат околу културно-просветните организации чии главни цели се да ги задржат сплотени Македонците во егзил. ВМРО го помага создавањето и ја насочува работата на сличните организации.

Во 1914 година во Варна се создава првото училишно взаемнопомагателно друштво, а во 1923 година слична унија се формира во Пловдив. Официјалниот Сојуз е основан на 24 мај 1923 година во Варна од претставници на 11 младински македонски организации во Бугарија. Во ноември истата година на Првиот конгрес во Русе се приклучиле и друштвата групирани околу Пловдивската организација. На крајот на 1923 година Сојузот обединувал 22 организации со околу 3 000 членови .

ММС брзо се развива и во почетокот на 1934 година има 25 000 членови, обединети во 250 организации .

Извори
------

1. ↑  Гребенаров, Александър. Легални и тайни организации на македонските бежанци в България (1918-1947), МНИ, София, 2006, стр. 264.
2. ↑  Енциклопедия „Пирински край", том 1, Благоевград, 1995, стр. 538.
3. ↑  МАКЕДОНСКИ МЛАДЕЖКИ СЪЮЗ, 29.11.2003 г. Архивирано на 29 јануари 2016 г. *от сайта*

|  |  |  |  |  |  |
| --- | --- | --- | --- | --- | --- |
| 

| * п
* р
* у
**Македонски емигрантски организации во Бугарија** |
| --- |
|  |
| 
Македонска лига  •  Таен македонски комитет  •  Македонско студенско друштво  •  Млада македонска книжевна дружина  •  Братски сојуз  •  Македонски комитет  •  Привремено претставништво на „поранешната Внатрешна организација"  •  ВМРО  •  МФО  •  МСК "Гоце Делчев"  •  МСД „Вардар"  •  МКПО „Тодор Александров"  •  МЖС  •  МНИ  •  МНФО  •  Илинденска организација  •  СМЕО  •  СММО  •  Александар Македонски 1970
 |
|  |
| Македонска емиграција во Бугарија  •  Македонци во Бугарија |

 |
**Стојан Недев Најдески** (1919 во Белчишта, Охридско — 6 октомври 1943 во Кленоец, Кичевско) македонски партизан, учесник во НОБ.

Животопис
---------

Стојан Недев Најдески роден во селото Белчишта. Потекнувал од земјоделско семејство, и тој се занимавал со земјоделие. Во НОБ се приклучил во 1943 година. Доброволно пристапил кон одредот Славеј. Загинал на 6 октомври 1943 година во борбите со балистите кај селото Кленоец, кичевско.

Наводи
------

1. ↑ . Охрид и охридско во борбата против фашизмот, ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945 година. Охрид. 1976. Отсутно или празно `|title=` (help)CS1-одржување: друго (link)
**Сојузот на Македонците** (старогрчки: *Κοινὸν τῶν Μακεδόνων*, Коинон тон Македонон) ― конфедеративно организирана комонвелтска установа (регионална држава или коинон) која се состоела од сите македонски заедници обединети околу еден владетел. Може да се спореди со Сојузот на Молосите, но се чини дека македонскиот сојуз имал многу помала моќ од оној на Молосите. Главен град или седиште на македонскиот сојуз бил градот Бероја.

Историја
--------

И нумизматичките и натписните докази сведочат за постоењето на македонскиот сојуз пред и по римското освојување на Македонија. Ковањето монети во името на „Македонците" (т.е. ΜΑΚΕΔΟΝΩΝ) било во постојано производство од времето на владеењето на Филип V (вл. 238–179 п.н.е.) и на Персеј (вл. 212–166 п.н.е.) до римскиот период. Таа била преорганизирана во времето на раната Римска Империја и претворена во установа поврзана со императорскиот култ како што се случило со сите сојузи од тој период.

Сојузот, управуван од членовите на месната елита, организирал и финансирал игри и фестивали и биле доделувани со римско државјанство. Користејќи ги традиционалните етнички симболи прикажани на неговите монети, како што се македонскиот штит и крилестиот гром, сојузот го зачувал чувството за македонски граѓански идентитет во провинцијата до крајот на II век од нашата ера. Последното потврдување на лице „етнички" идентификувано како Македонец е датирано во почетокот на IV век од нашата ера.

Поврзано
--------

* Македонијарх
* Список на македонијарси

Наводи
------

### Цитати

1. ↑  Mackil 2013 harvnb error: no target: CITEREFMackil2013 (help).
2. 1 2  Walbank 1993 harvnb error: no target: CITEREFWalbank1993 (help).
3. ↑  Gill 1994 harvnb error: no target: CITEREFGill1994 (help).
4. 1 2 3 4  Kremydi-Sicilianou 2005 harvnb error: no target: CITEREFKremydi-Sicilianou2005 (help).
5. ↑  Hatzopoulos 2011 harvnb error: no target: CITEREFHatzopoulos2011 (help).

### Извори

* Gill, David W.J. (1994). „CHAPTER 11 MACEDONIA". Во Gill, David W.J.; Gempf, Conrad (уред.). *The Book of Acts in Its Graeco-Roman Setting*. Grand Rapids, MI: William B. Eerdmans Publishing Company. ISBN 978-0-80-284847-5.
* Hatzopoulos, Miltiades B. (2011). „Macedonian Studies". Во Lane Fox, Robin J. (уред.). *Brill's Companion to Ancient Macedon: Studies in the Archaeology and History of Macedon, 650 BC – 300 AD*. Leiden: Brill. стр. 35–42. ISBN 978-90-04-20650-2.
* Kremydi-Sicilianou, Sophia (2005). „7. 'Belonging' to Rome, 'Remaining' Greek: Coinage and Identity in Roman Macedonia". Во Howgego, Christopher; Heuchert, Volker; Burnett, Andrew (уред.). *Coinage and Identity in the Roman Provinces*. Oxford and New York: Oxford University Press. стр. 95–106. ISBN 0-19-923784-0.
* Mackil, Emily (2013). „CHAPTER 11 THE GREEK *KOINON*". Во Bang, Peter Fibiger; Scheidel, Walter (уред.). *The Oxford Handbook of the State in the Ancient Near East and Mediterranean*. Oxford and New York: Oxford University Press. стр. 304–323. ISBN 978-0-19-518831-8.
* Walbank, Frank William (1993) [1981]. *The Hellenistic World: Revised Edition*. Cambridge, MA: Harvard University Press. ISBN 0-674-38726-0.
**Стојан Стојчев Крстевски** ( 1927
 во Сушица (Скопско) ― 24 септември 1945

 во Ледоград, Славонија, Хрватска) — македонски партизан, револуционер, борец за слобода на Македонија и учесник во НОВ.

Животопис
---------

По завршување на основното училиште, се занимавал со земјоделство и чување на добиток. Во есента 1944 година, пред целосното ослободување на Македонија, стапил во Шеснаесеттата македонска ударна бригада, со која заминал во Земун каде ја завршил три-месечната воена обука. Потоа бил прераспореден во други единици на НОВ и ПОЈ. Со една од нив учествувал во пробивот на Сремскиот фронт и во многу борби за ослободување на Војводина, Хрватска и Словенија. Иако војната веке била завршена, со Бригадата учествувал во борбите за уништување на воените злосторници и квислинзи во планините. Во една од тие битки загинал на 24 септември 1945 година, кај Ледоград во Славонија. Бил закопан на местото каде што загинал.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 80. На `|first=` му недостасува `|last=` (help)
Социјален работник кој обезбедува јавна помош на семејствоСоцијален работник кој обезбедува јавна помош на семејство
**Социјалната работа** од својот почеток се дефинира на различни начини. Првите дефениции за социјалната работа се поврзуваат со милосрдноста, помош на сиромашните и филантропијата. Отсекот за социјална работа на ОН, во 1960 година социјалната работа ја дефинирал како професија чија задача е пружање помош со цел подобро прилагодување на поединците и општествената средина, односно професија во служба на развој на личноста, на заедницата и на група луѓе. Според дефеницијата на Меѓународната федерација на социјални работници (IFSW), професијата социјална работа промовира социјални промени, решавање на проблеми низ меѓучовечки контакт, и јакнење и ослободување на луѓето како би се подобрила нивната добробит.

Надворешни врски
----------------

* Меѓународна федерација на социјални работници (англиски)
**Утрешнината никогаш не умира** (англиски: *Tomorrow Never Dies*) е филм за тајниот агент Џејмс Бонд, во режија на Мајкл Ејптид.

Факти за филмот
---------------

„Утрешнината никогаш не умира" е дело на режисерот Мајкл Ејптид, а главните улоги ги толкуваат: Пирс Броснан, Софи Марсо и Денис Ричардс.

Содржина
--------

Во филмот, Џејмс Бонд добива задача да ја заштитува Електра, ќерката на неодамна починатиот британски нафтен магнат. Таа постанува наследничка на нафтените извори на Каспиското Море, кои вредат милијарди долари. Нејзиното ново богатство го привлекува вниманието на светската јавност, но и на убијците на нејзиниот татко.

Наводи
------

1. ↑  *Антена*, број 814, 31.1.2014, стр. 10.
2. ↑  *Антена*, број 840, 1.8.2014, стр. 21.
**Горе во воздухот** (англиски: *Up in the Air*) е американски драма – филм од 2009 година. Филмот е режиран од Џејсон Реитман, кој пред две години се појавил со драмата Џуно. Овој филм е адаптација на истоимената книга од 2001 година. Поради својата тематика, филмот е снимен на разни места како Лас Вегас, Детроит, Невада, Мајами, Мичиген, Омаха.

Повеќе критичари и филмски фестивали го прогласиле филмот како еден од најдобрите за 2009 година и тој имал шест номинации за „Златен Глобус" и „Оскар". Премиерата на филмот во Македонија е одржала на 19 февруари 2010 година.

Кратка содржина
---------------

Рајан Бингем (Џорџ Клуни), е типичен вработен човек кој патува со авион од град во град, а неговата работа е да отпушта луѓе. Својот живот Рајан го поминува на американските аеродроми, хотели и изнајмени автомобили. Сè што него му треба, е внатре во патната торба на тркала. Тој е елитен корисник на секоја патничка програма која ги наградува своите корисници и она што сите го сакаат е да го достигнат бројот од 10 милиони наградни милји. Меѓутоа, во животот на Рајан не постои ништо со нешто што тој е навистина поврзан.

Кога неговата работа ќе ја заинтересира сопатничката Алекс, шефот на Рајан, под влијание на младата Натали, го известува дека е крај на неговото патување. Соочен со можноста за трајно „приземјување" кое истовремено делува и застрашувачки и привлечно, Рајан почнува да размислува за тоа како би било навистина да има дом.

Улоги
-----

* Џорџ Клуни - Рајан Бингем
* Вера Фармига - Алекс Горан
* Ана Кендрик - Натали Кинер
* Џејсон Бејтман - Крег Грегори
* Ејми Мортон - Кара Бингем

Белешки
-------

1. ↑  Abramowitz, Rachel (2009-11-29). „Jason Reitman firmly at the controls in 'Up in the Air'". *Los Angeles Times*. Посетено на 2009-11-29.
2. ↑  Schuker, Lauren A.E. (2009-11-27). „Director Jason Reitman on 'Up in the Air'". *Wall Street Journal*. Посетено на 2009-11-29.
3. ↑  *Антена*, број 865, 23.1.2015, стр. 16.
4. ↑  *Антена*, број 866, 30.1.2015, стр. 14.

Надворешни врски
----------------

* Официјално мрежно место Архивирано на 7 јануари 2010 г.
* Семрежна филмска база на податоци
* Бокс Офис Мојо
* Ротен Томатоес
**Сојуз на мирот** (латински: ***foedus pacificum***) ― израз измислен од Имануел Кант во неговото дело „*Вечен мир: Филозофски нацрт*". Сојузот на мирот треба да се разликува од мировниот договор (*pactum pacis*), бидејќи мировниот договор спречува или прекинува само една војна, додека сојузот на мирот се спрема да стави крај на сите војни засекогаш. Овој сојуз не поседува никаква моќ на државата, туку постои само за „одржувањето и безбедноста на слободата на државата и на другите држави во сојуз со неа, без да има потреба тие да се предадат на граѓанските закони и нивната принуда, бидејќи луѓето во природната состојба мора да се покорат".

Поврзано
--------

* Портал: Филозофија

* Друштво на народите
* Мировен договор
* Вечен мир
* Обединети нации
* Мир во светот

Наводи
------

1. ↑  „Immanuel Kant Perpetual Peace: A Philosophical Sketch 1795". Архивирано од изворникот на 2008-05-14. Посетено на 11 август 2022.
Училишната зграда во Враниќ, споменик на културата
**Училишната зграда во** Враниќ, сместена во стариот центар на Враниќ, населба на територијата на градската општина Бараево, била подигната на почетокот на 20 век во близина на местото каде што била зградата на постарото основно училиште од 1848 година. Претставува недвижно културно наследство како споменик на културата.

Историја
--------

Зградата на основното училиште се наоѓа во стариот центар на Враниќ и денес заедно со соседната кафеана, содржината и просторот го означуваат ова место како фокус на јавниот живот на населбата во минатото. Основното училиште во Враниќ им припаѓа на наменските градби од своето време со квалитети карактеристични за оваа група објекти - извонредна местоположба, едноставни и функционални просторни решенија и солиден архитектонски третман.

Иако работеле во тешки услови, од 1872 година пристигнуваат учителки од Вишата женска школа во Белград. Конечно, во 1905 година била урната старата училишна зграда, направена од трошен материјал, со две училници и наставнички стан. Во 1907 г. Враниќ добил нова училишна зграда со три училници и наставнички стан на истото место.

Галерија со слики
-----------------

* 
* 
* 
* 
*

Поврзано
--------

* Список на споменици на културата во Белград
* ОУ „Павле Поповиќ"

Наводи
------

1. ↑  Завод за заштиту споменика културе града Београда/Основна школа у Вранићу
2. ↑  „Од школице до школе" (PDF). *ospavlepopovic.edu.rs*. Посетено на 5. 2. 2020. Проверете ги датумските вредности во: `|accessdate=` (help)

Надворешни врски
----------------

* Портал: Србија
* Портал: Београд

* Републички завод за заштита на спомениците на културата - Белград Архивирано на 6 февруари 2021 г.
* Список на споменици
* Градски завод за заштита на спомениците на културата на град Белград / Каталог на недвижен културен имот на територијата на град Белград
Tom Waits
**Томас Алан Вејтс** (роден на 7 декември 1949) е американски пејач-текстописец, композитор и актер. Вејтс поседува специфичен глас, еднаш опишан од страна на еден критичар „како да е наводенет во сад со бурбон, оставен да виси неколку месеци во пушална и потоа изнесен надвор и неколкупати прегазен со автомобил". Преку неговиот препознатлив рев, преку инкорпорирањето на раниот рок со музички стилови од типот на блуз, џез и водвиљ, како и преку постојаната тенденција кон експериментирање и желба за кокетирање со индустриската музика, Вејтс има изградено една потполно оригинална и дистинктивна музичка персона. Има работено како композитор и на филмска музика, а исто така и на музичката подлога на низа мјузикли. Во неколку филмови се појавува и како глумец, а од улогите особено се издвојуваат оние во *Кралот Рибар* и *Дракула*. Номиниран е за оскар за работата на саундтракот.

Потполно лирични, песните на Вејтс се склони кон прикажување на атмосферични портрети на бизарни, злокобни ликови и места, иако има афинитет и кон доста поконвенционални балади. Има култен статус и огромно влијание врз многу текстописци, макар што многу ретко се емитува на радио и уште поретко неговите песни се пропратени со спотови. Токму поради ова, голем дел од неговите песни, на пошироката јавност ѝ се познати преку нивните кавер верзии направени од некои други музичари — на пример "Jersey Girl" која ја изведува Брус Спрингстин, "Downtown Train" која е хит на Род Стјуарт и "Ol' '55" свирена од Иглс. Во едно интервју од 2005 година, и Боб Зегер ќе рече дека музиката на Том Вејтс била инспирација за низа негови песни. Иако во САД албумите на Вејтс се среќаваат со различен и не секогаш забележителен успех, често постигнуваат златен тираж во многу европски земји. Номиниран е за многу важни награди; има и добиено Греми награди за два свои албуми.

Моментално живее во Калифорнија со својата жена - која често ја нарекува своја муза - и нивните три деца.

Наводи
------

1. ↑  Граф, Гери. *Musichound Rock: The Essential Album Guide*. Omnibus Press. ISBN 0-8256-7256-2.
2. ↑  Петридис, Алексис. „Том Вејтс во живо на Хамерсмит Аполо, рецензија". The Guardian newspaper.

Надворешни врски
----------------

|  |  |
| --- | --- |
| Ризница | „Том Вејтс" на Ризницата ? |

 Викицитат има збирка цитати поврзани со: ***Том Вејтс*** 
* Официјална страница. Архивирано на 19 октомври 2011 г.
* Tom Waits Library (страница на обожаватели).
* Том Вејтс на  Семрежната филмска база на податоци (англиски)

* Страница во чест на Том Вејтс.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 74039179
* LCCN: n90611983
* ISNI: 0000 0001 1475 1153
* GND: 11897792X
* SELIBR: 353048
* SUDOC: 059398744
* BNF: cb139009478 (податоци)
* BIBSYS: 98004033
* MusicBrainz: c3aeb863-7b26-4388-94e8-5a240f2be21b
* NDL: 00621624
* NKC: xx0023041
* BNE: XX1133959
* CiNii: DA12622675

 |

 |
**Филип Георгиевски** (Скопје, 1 септември 1975

) — македонски поет. Завршил природно-математичка гимназија. Досега ги објавил стихозбирките:

***„**Ново Видение" (2010),*

*„Чудодејствија" (2011)*

*„Под стреите на темнината" (2011),*

*„Соголување" (2012) ,*

*„Оросница" (2015),*

*„Песни за љубовта и смртта "(2016)*

сите во издание на „Бата пресс милениум". Член е на Друштвото на писателите на Македонија од 2013 година.

Наводи
------

1. ↑  „годишна програма за остварување на националниот интерес во културата во 2011 година". Министерство за Култура на Македонија. 2010. Архивирано од изворникот на 2012-10-15. Посетено на 2012-04-09.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Луѓето од **Толова** или **Таа-ла-ва Де-ни '** се домородно американски староседелци од атабасканска лингвистичката група што зборува атабаскански. Двајца ранчери (Смит Ривер и Елк долина) сè уште престојуваат на нивната традиционална територија во северозападна Калифорнија. Оние што се отстранети во резервацијата „Силец" во Орегон се наоѓаат таму.

Поврзани со тековните локации, луѓето од Толоyа се членови на неколку федерално признати племиња : Толоуа Деи-Нација, Елк Долина Ранчерија, Конфедерирани племиња на Силец, Тринидад Ранчерија, како и на непрепознатливата Нација на Толоуа.

Историја
--------

Наводи
------

1. ↑   American Indian and Alaska Native Tribes in the United States and Puerto Rico 2010 (retrieved 4 November 2019)
2. 1 2
3. ↑  The Smith River Rancheria. (retrieved 8 April 2009)
4. ↑  "Cher-Ae Heights Indian Community of the Trinidad Rancheria" Архивирано на 24 февруари 2012 г. *Alliance for California Traditional Arts.* 2009. Retrieved 26 June 2012.
5. ↑  California Indians and Their Reservations. Архивирано на 11 март 2009 г. *San Diego State University Library and Information Access.* 2009 (retrieved 8 April 2009)
**Владимир Саздовски** (Скопје, 4 август 1983

) - македонски оперски пејач, бас во Македонската опера и балет, но со бројни аранжмани во Италија, Кина и Дубаи.

Животопис
---------

Саздовски е роден на 4 август 1983 година Скопје. Своето музичко образование го започнал во Музичкотото средно училиште „Илија Николовски - Луј" од Скопје на одделот за пеење со проф. Милка Ефтимова. Продолжил на музичката академија „Панчо Владигеров" во Софија, Бугарија во класата на проф. Нико Исаков и дипломирал во 2006 година. Во периодот 2007-2009 година добил стипендија од CEE Musictheater од Виена, каде што имал специјализација на Универзитетот за музика и сценска уметност од Виена во класите на проф. Михаил Теме, Лео Плетнер и Антон Шерингер. Исто така тој го има освоено и второто место на меѓународниот натпревар за оперски пејачи во Битонто и специјалната награда од Јапонија, каде што пеел Риголето во Нигата и еден концерт во Токио. Во 2013 година присуствувал на европската летна музичка академија во Приштина, Косово каде што бил избран за најдобар ученик и настапил на последниот концерт. Магистерира на Универзитетот „Гоце Делчев" во Штип во класата на проф. Борис Трајанов.
Од 2006 година работи како бас во Македонската опера и балет. Настапувал скоро низ целиот свет, како Италија, Германија, Хрватска, Бугарија, Албанија, Јапонија, Дубаи, Кина и др.

Наводи
------

1. ↑  *ОПЕРСКИОТ ПЕЈАЧ ВЛАДИМИР САЗДОВСКИ РАБОТИ СО МЕНАЏЕРОТ НА ПАВАРОТИ И КАРЕРАС*

Надворешни врски
----------------

* Профил[*мртва врска*] на truelinked
* Под туш правам солистички концерт - интервју
* Саздовски на YouTube

|  |  |
| --- | --- |
| Ризница | „Владимир Саздовски" на Ризницата ? |
**Том Велерс** (холандски: *Tom Veelers*; р. 14 септември 1984

) — поранешен холандски професионален друмски велосипедист, кој професионално настапувал од 2003 до 2016 година.

Ја освоил трката Париз-Рубе за под 23 години во 2006 година. Во декември 2016 година објавил дека става крај на својата кариера поради повреди на коленото во текот на претходните две години.

Достигнувања
------------

2004
Трка Северна Холандија (со 21 друг возач)
2006
Париз-Рубе под 23 години
Трка Олимпија
1. Краен пласман и етапите 5, 6 и 8
2007
ОЗ Вилервикенд
2008
Трка околу Езеро Кингај
1. Етапа 7
2009
Трка околу Езеро Кингај
1. Етапа 9
2011
1. Етапа 3 Трка околу Хајнан
2. Краен пласман Тур де Валони-Пикард
1. Етапа 3
2013
2. Џиро Минстерланд
4. Класик Хандзаме
6. Класик Дач Фуд Вали
6. Гран при де Фурмие
8. ГП Импанис-Ван Петегем

Надворешни врски
----------------

* Том Велерс на Ризницата ?
* Матична страница (холандски)
* Том Велерс на Твитер
* „Достигнувања на Том Велерс". Cycling Archives.
* „Достигнувања на Том Велерс". Cycling Quotient.
* „Достигнувања на Том Велерс". ProCycling.

|  |  |
| --- | --- |
| Знаме на ХоландијаБиографска икона | *Оваа биографска статија поврзана со холандскиот велосипедизам е никулец. Можете да помогнете со тоа што ќе ја проширите.** п
* р
* у
 |
**Глобо Футебол Клубе**, обично познат како **Глобо**, е бразилски фудбалски тимод градот Сеара-Мирим, државата Рио Гранде до Норте .

Историја
--------

Клубот е основан врз основа на идејата на стопанственикот Маркони Барето, кој сакал да ја почести Германија, користејќи ги нивните бои, и основачот на Реде Глобо де Телевисио, Роберто Марињо, за оние со воодушевување.

Покрај стопанственик и претседател, Маркони Барето е исто така фотограф признат низ светот и извлечена од една од фотографиите, инспирација за клупскиот грб, во кој има маскота на орелот .

Создаден на 18 октомври 2012 година, тимот започнува со професионален фудбал во втората половина на 2013 година освојувајќи го, под основаната година, првото место во Втората дивизија на Кампеонато Потигуар. Во 2014 година беше шампион на Копа ФНФ. Во истата година, тимот победи во Првото коло на Кампеонато Потигуар. До достигнувањето дојде по победата од 1-0 против Потигуар де Мосоро. Со тоа, Глобо се квалификуваше на Копа до Нордесте 2015 година, а исто така и за најдобро рангиран во Кампеонато Потигуар освои место во 2014 година на Кампеонато Бразилеиро Серие Д.

Глобо играше во Кампеонато Бразилеиро Серие Д до 2017 година, кога добија пристап до пенали на УРТ, победувајќи ја играта 1x0 и на пенали за 3х2.

Титули и Определувања
---------------------

| **Држава** |
| --- |
|  | **Турнири** | **Титули** | **Сезони** |
|  Бразил | **Копа Рио Гранде до Норте** | **1** | 2014 година |
|  Бразил | **Копа Сидада де Натал** | **1** | 2017 година |
|  Бразил | **Копа ФНФ** | **1** | 2014 година |
| Бразил | **Кампеонато Потигуар Сегунда Дивисо** | **1** | 2013 година |
|

| **Определување** |
| --- |
|  | **Турнири** | **Титули** | **Сезони** |
| Бразил | **Вицешампион Кампеонато Бразилеиро Серие Д.** | **1** | 2017 година |
| Бразил | **Вицешампион Кампеонато Потигуар** | **2** | 2014 и 2017 година |
|

Стадион
-------

Тие ги играат своите домашни натпревари на Барето. Стадионот има максимален капацитет од 10.000 луѓе.

Наводи
------

1. ↑  „Barretão". Globo Futebol Clube. Архивирано од изворникот на 2015-04-02. Посетено на March 2, 2015.

Надворешни врски
----------------

* Матична страница  (португалски)
**Филип Јуричиќ** (хрватски: *Filip Juričić*) (роден 18 април 1981

) е хрватски глумец кој потекнува од Загреб. Иако има настапувано во разни театарски претстави и позајмувано глас во некои цртани филмови, најголемата популарност ја стекна со улогата на симпатичниот фудбалер Марко Марушиќ во серијата Љубов во офсајд. Филип Јуричиќ беше во двегодишна романса со глумицата и водителка Ива Шулентиќ, меѓутоа прекина со неа кога дозна дека неговата бивша девојка Матеа Рошчиќ е трудна со него. Тој е татко на неколкумесечно синче, а што се однесува до неговиот ангажман како глумец, моментално настапува во *Театар Exit* со неговиот колега Амар Буквиќ.

 *Оваа статија за глумец/глумица од Хрватска е никулец. Можете да помогнете со тоа што ќе ја проширите*.
**Стефан Букчев** (Пателе, Леринско, 12 јуни 1915

) — македонски писател.

Животопис
---------

Букчев е роден е на 12 јуни 1915 година во село Пателе, Леринско, Егејскиот дел на Македонија, Основно образование завршува на грчки јазик во родното место, а потоа и два класа во Суровичево.
Никогаш не посетувал училиште на македонски или некој од словенските јазици. Неговото извонредно познавање на македонскиот литературен јазик се должи пред се на неговата огромна љубов кон афирмирањето на македонскиот збор во странство.
Член е на друштвото на борците и еден од иницијаторите за формирањето на Македонското литературно друштво „Браќа Миладиновци" во Торонто.

Наводи
------

1. ↑  Насевски, Бошко; Ангелова, Дора. Геровска, Драгица (1995). *Македонски Иселенички Алманах '95*. Скопје: Матица на Иселениците на Македонија.CS1-одржување: повеќе имиња: список на автори (link)